പെഗാസസ് : ആരോപണം ഗൗരവതരം വാദം ചൊവ്വാഴ്ച തുടരും മാധ്യമ വാര്ത്തകള് ശരിയാണെങ്കില് ഗൗരവമുള്ള വിഷയമാണ് പെഗാസസ് ഫോണ് ചോര്ത്തലെന്ന് സുപ്രീംകോടതി. ആരോപണങ്ങള് ശരിയെങ്കില് ഗുരുതരവും ആശങ്കപ്പെടുത്തുന്നതുമാണെന്ന് സുപ്രിം കോടതി നിരീക്ഷിച്ചു. മാധ്യമ വാര്ത്തകള് ശരിയാണെങ്കില് ഗൗരവമുള്ള വിഷയമാണെന്ന് നിരീക്ഷിച്ച കോടതി അതേ സമയം കൂടുതല് തെളിവുകള് ആവശ്യമാണെന്നും നിരീക്ഷിച്ചു. എന്നാല് വാര്ത്തയ്ക്കപ്പുറം രേഖകള് വേണമെന്നും 2019 മേയില് തന്നെ ആരോപണങ്ങള് ഉയര്ന്നപ്പോള് എന്തുകൊണ്ടാണ് ആരും പരാതി നല്കിയില്ലെന്നും കോടതി ആരാഞ്ഞു. ഹര്ജികളില് ചൊവ്വാഴ്ച വാദം തുടരും. പെഗാസസ് ഫോണ് ചോര്ത്തലില് അന്വേഷണമാവശ്യപ്പെട്ട് മാധ്യമ പ്രവര്ത്തകരായ ശശികുമാര്, എന് റാം, ജോണ് ബ്രിട്ടാസ് എംപി, ഫോണ് ചോര്ത്തലിന് ഇരകളായ അഞ്ച് മാധ്യമ പ്രവര്ത്തകര്, എഡിറ്റര്മാരുടെ സംഘടനയായ എഡിറ്റേഴ്സ് ഗില്ഡ് എന്നിവരാണ് ഹര്ജി സമര്പ്പിച്ചത്. രണ്ട് രാജ്യങ്ങള് പെഗാസസ് ഫോണ് ചോര്ത്തലില് ബന്ധപ്പെട്ട് അന്വേഷണം നടത്തുന്നുണ്ട്. വിഷയത്തിന് വാര്ത്തയ്ക്കപ്പുറം വിശ്വാസ്യതയുണ്ടെന്നും ഇത് സാധാരണ കുറ്റകൃത്യമല്ല, ഭരണഘടനാ അവകാശങ്ങളുടെ ലംഘനമാണെന്നും അഭിഭാഷകര് ചൂണ്ടികാട്ടി. ഒമ്ബത് ഹര്ജികളിലാണ് ചീഫ് ജസ്റ്റിസ് എന് വി രമണ അധ്യക്ഷനായ ബെഞ്ച് വാദം കേട്ടത്. ചോര്ത്തല് പട്ടികയില് ഉള്പ്പെട്ട മാധ്യമ പ്രവര്ത്തകര്ക്കായി മുതിര്ന്ന അഭിഭാഷകന് അഡ്വ. രാകേഷ് ദ്വിവേദിയും അഡ്വ. അരവിന്ദ് ദത്തറും എന് റാമിനും ശശികുമാറിനും വേണ്ടി കപില് സിബലും ഹര്ജികാരനും അഭിഭാഷകനുമായ എം എല് ശര്മയും കോടതിയില് ഹാജരായി. Tags: Pegasus spy software amit shah bjp featured news Narendra Modi NDA RSS Supreme Court